Montagu Woonwapark Gekose Oord - Forum Topic
Total Replies: 246 264
Total Views: 83 057 858
Forums / 4. Resorts / Western Cape / Montagu Caravan Park / Montagu Woonwapark Gekose Oord
views: 17 424 385
16 Aug 2019 @ 12:05:36 pm
Montagu Woonwapark - Montagu, Wes-Kaap
Montagu Woonwapark is in privaat besit. Slegs 160km vanaf Kaapstad op roete 62, geleë binne 'n appelkoosboord - in 'n vallei van wingerde en rose. Die staanplekke is gelyk, met gras bedek en toegerus met 15amp kragpunte. Ons het 'n reeks selfsorg verblyf-geriewe, vanaf berghutte tot basiese hout-hutte en ook verblyf vir rugsak-stappers. Die kalm dam op die eiendom is ideaal vir visvang, bootritte, voëlkyk en 'n tuiste vir 'n verskeidenheid voëls. Dit is 'n veilige en beskutte omgewing vir almal. Ingelyf by CCSA, MCSA & SAWA. Die oord bied binnenshuise verhitte swembaddens en buitelug koue swembaddens, asook 'n ontspanningsgebied vir kinders.
17 Aug 2019 @ 14:59:03 pm
Baie lekker kampplek. Gaan weer daar staan 2020.
17 Aug 2019 @ 16:23:33 pm
'n Lekker park, veral in die appelkoostyd. Die park is aangelê in 'n ou appelkoosboord en meeste van die bome het behoue gebly as skadubome.
Nog 'n skitterende park by Montagu is Doringlaagte. My seun-hulle was weer die afgelope langnaweek daar, en praat ook net met lof daarvan.
18 Aug 2019 @ 08:14:06 am
Seker een van die bes versorgde oorde waar ons nog was. Hoewel dit in die dorp is en binne maklike loopafstand van die sakegebied, kry jy die gevoel jy kamp tussen die berge. Standaarde word ook streng afgedwing deur die familie wat die oord besit. Dis nou werklik 'n aangename plek.
06 Nov 2019 @ 17:34:57 pm
Ons is pas weer by Montagu en was aangenaam verras deur die nuutgeboude ablusies. Dis sekerlik van die bestes wat ons nog gesien het. Hierdie gesin wat Montagu en Silwerstrand by Robertson besit, kan hulle ding doen!
Ons was eintlik oppad Struisbaai toe maar 'n inwoner van die dorp het met ons gesels op Swellendam, waar die wind kwaai gewaai het. Hy noem toe dat die wind op Struisbaai hulle die afgelope vier dae al moedeloos gewaai het. Ons weet hoe erg dit daar kan wees, en ons het toe maar eerder regs gedraai Montagu toe.